सात घंटे बंधक बनाकर छठी की छात्रा से दुष्कर्म
परसुडीहमें लकड़ी काटने के लिए कुल्हाड़ी लेने घर आई छठी की 12 वर्षीय छात्रा लाडली (काल्पनिक नाम) से मंगलवार को 20 साल के युवक बुचकू बाकती ने दुष्कर्म किया। उसने लड़की को करीब सात घंटे तक बंधक बनाए रखा।
शाम को छात्रा के भाई ने आरोपी के घर की तलाशी ली तो वह कमरे में पलंग के नीचे बेहोश मिली। आरोपी को पुलिस ने गिरफ्तार कर लिया है। वह परसुडीह में चंपा रोड, लाल खोली बस्ती सरजामदा का रहने वाला है। हाल में जमानत पर जेल से छूटा था। परिजनाें के अनुसार, सुबह 10 बजे लाडली बुचकू के घर कुल्हाड़ी मांगने गई थी। वह घर में घुसी तो आरोपी ने अंदर से दरवाजा बंद कर लिया और दुष्कर्म किया। लाडली की पिटाई भी की गई। देर होने पर उसकी तलाश शुरू की गई। शाम 5.30 बजे लाडली का भाई उसे खोजते हुए बुचकू के घर पहुंचा। उस समय दरवाजा बंद था। जबरन घर का दरवाजा खुलवाया तो लाडली पलंग के नीचे बेहोश मिली। होश में आने पर उसने सारी बात बताई। सूचना पाकर पहुंची पुलिस ने आरोपी को गिरफ्तार कर लिया है। छात्रा काफी डरी हुई है। उसके पिता नहीं हैं। छह भाई-बहनों में लाडली सबसे छोटी है।
hin_Deva hin_Deva hin_Deva